Tudorel Toader își face bilanțul la doi ani de mandat

Ministrul Justiției, Tudorel Toader, a anunțat că luni își va prezenta bilanțul, după doi de mandat în funcție. Toader spune că va „posta“ un raport de activitate, așa că este posibil să nu îl prezinte personal.

„23.02.2017 – 23.02.2019

Luni voi posta Raportul de activitate, dupa doi ani la MJ !“, a anunțat Tudorel Toader pe contul său de Facebook.

Toader își va prezenta bilanțul cu o zi înaintea dezbaterii în Parlament a moțiunii simple a opoziției împotriva sa, depusă după adoptarea OUG 7.

S-au împlinit doi ani de când Tudorel Toader conduce Ministerul Justiției. Toader a reușit în acest scurt interval să genereze numeroase proteste și reacții adverse în rândul magistraților din cauza acțiunilor sale la șefia Ministerului Justiției. A fost numit în funcția de ministru în locul lui Florin Iordache, care a demisionat după protestele ample provocate de celebra OUG 13. Pe data de 23 februarie, a depus jurământul de învestitură la Cotroceni.

Foto: Tudorel Toader (Inquam Photos / Octav Ganea)